2015年愛爾蘭憲法公投

2015年愛爾蘭憲法公投喺2015年5月22號舉行，呢次公投會就兩項憲法修正案進行表決：

第三十四號修正案：同性婚姻合法化；
 第三十五號修正案：將參選愛爾蘭總統嘅年齡門檻由35歲降到21歲。

同性婚姻合法化公投

背景

2006年12月，愛爾蘭高等法院裁定：上議員嘉芙蓮·扎樸尼同佢嘅同性伴侶安·路易絲·傑利根唔可以享受愛爾蘭稅法當中嘅夫妻報稅優惠，因為愛爾蘭憲法規定婚姻祇能夠係一男一女嘅結合，就算佢等係承認同性婚姻嘅加拿大結徂婚，今次婚姻都唔會被愛爾蘭方面承認。2011年大選之後，愛爾蘭共和黨同愛爾蘭工黨組成徂聯合政府。之後聯合政府為徂兌現佢等嘅選舉承諾，成立徂一個憲法委員會來研究同性婚姻合法化嘅可能性。2013年5月，委員會以微弱多數通過動議，建議政府推動同性婚姻合法化。同年12月，愛爾蘭首相恩納·奧堅尼表示，會喺2015年5月22號就相關議題進行全民公投。

公投問題

下議院委員會階段通過嘅愛爾蘭蓋爾文條文係：

Féadfaidh beirt, gan beann ar a ngnéas, conradh pósta a dhéanamh de réir dlí.

下議院辯論階段通過嘅英文版條文係：

Marriage may be contracted in accordance with law by two persons without distinction as to their sex.

翻譯成粵語嘅意思係：

婚姻可以依兩個性別無差異嘅人嘅意願而依法構成。

根據愛爾蘭《官方語言法》，當愛爾蘭蓋爾文版本同英文版本意思衝突嘅時候，以愛爾蘭蓋爾文版本為准。因此，係委員會辯論結束，公投條文第一次公佈徂之後，記者兼專欄作家布魯斯·阿諾德喺《愛爾蘭時報》上邊發表文章，指出愛爾蘭蓋爾文版本容易引起歧義，令人認為「祇有同性可以結婚，異性就唔得」。最後下議院喺辯論階段將條文修改成第二個版本：

Féadfaidh beirt, cibé acu is fir nó mná iad, conradh a dhéanamh i leith pósadh de réir dlí.

翻譯成粵語嘅意思係：

婚姻可以依兩個人嘅意願而依法構成，唔理佢等係唔係同性都得。

結果

{| width=100% cellspacing=0 cellpadding=0 style="text-align: center;"
| width=10% style="background-color: red;" | 反對：73 4300
| width=734300 style="background-color: darkred;" |
| width=1201607 style="background-color: darkgreen;" |
| width=10% style="background-color: green;" | 贊成：120 1607
|-
| colspan=4 style="text-align: center; line-height: 80%;" | ▲|}
以上數據來自愛爾蘭政府公投資訊網。

各選區結果

以上數據來自愛爾蘭政府公投資訊網。

亮點

今次公投，有大量移居海外，但係保留徂愛爾蘭國籍嘅愛爾蘭人專登返去愛爾蘭投票。佢等好多人都係社交網站上邊用徂「#HometoVote」爾個標籤。
聖哥曼森林－列特林南選區係唯一一個反對票多過贊成票嘅選區。
由於愛爾蘭係第一個通過公投來決定將唔將同性婚姻合法化嘅國家，因此今次公投吸引到唔少國際媒體注意。

總統參選人年齡公投

公投問題

下議院辯論階段通過嘅愛爾蘭蓋爾文條文係：

Is intofa chun oifig an Uachtaráin gach saoránach ag a bhfuil bliain agus fiche slán.

英文版嘅條文係：

Every citizen who has reached the age of twenty-one years is eligible for election to the office of President.

翻譯成粵語嘅意思係：

每一個年齡達到二十一歲嘅公民都有資格參選愛爾蘭總統。

結果

以上數據來自愛爾蘭政府公投資訊網。''

類:愛爾蘭公投
2015年公投